Embann a reas barzhonegoù sinet gant e anv-pluenn An Craoibhín Aoibhinn ha kontadennoù dastumet gantañ e-touez an dud diwar ar maez. Unan eus saverien Conradh na Gaeilge e voe e 1893, ha prezidant an aozadur-se e chomas betek 1915. E 1909 e teuas da vezañ kelenner iwerzhoneg e Skol-veur Dulenn. E 1925 e voe dilennet da senedour e sened Stad dieub Iwerzhon hag e 1938 e voe dilennet da brezidant ar republik, a-unvouezh.